ású ébəgá Asher Setur, ndómán Mikael; 14ású ébəgá Neftalí, Nahbi, ndómán Wofsi; 15ású ébəgá Gad, Géwel, ndómán Maki. 16Mwé mə́ é bod Mósɛs a ngálóm nə̄ bə́ kə fə́b ńnam málā, abǒg tē hḿ Mósɛs a ngáyole Hoshéa, ndómán Nun, naa Yosué. 17Ńdɔ̄ hḿ Mósɛs a ngálom nə̄ bə́ kə fə́b ńnǎm Kanǎŋ nyé nâ: “Bɛ́dán ḿfág yā Negɛ̂v, mí bɛ̌d fə̄ á ńkǒl á yōb. 18Yénán ḿból ńnam ó nə́ ákyāí batɔbɔ ǹnama bə́ nə́ ngə́ miǹgungúl ngə́ mīńtə́tə̄g, ngə́ ábuí ngə́ ábɔ́d. 19Ákyāí ńnam bə́ tɔ̄á ó nə́ ngə́ ḿbəŋ ngə́ ábē. Ákyāí bə̄tísɔn bábá bə́ nə́ ngə́ mvan, ngə́ miǹgungúl bə́tísɔn. 20Mǐ yén ákyaí ǹnam ó nə́ ngə́ wávū bīdí ngə́ təge vú, ngə́ ó nə afan ngə́ təge ai bilé. Wulúgán anə́ fám, mǐ zaag ai bibumá bí ńnam”. Abǒg tē á ngábə́ ábōg bə́ kwê bíbūmá bí wɔ̂n bí ósu.